Diari Oficial de la Generalitat Valenciana


Sumari del DOGV 2597, del 02-10-1995 (1995/836291)

ORDRE de 29 d'agost de 1995, de la Conselleria de Cultura, Educació i Ciència per la qual s'acorda la inscripció de la baixa en el registre de centres docents del centre docent privat Asis de Torrent-El Vedat (València).
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/08/29/(1)/dof/vci/html**

### Dades del document

Número de DOGV
:   2597

Data del DOGV
:   02-10-1995

Secció del DOGV
:   DISPOSICIONS GENERALS

Número del document
:   1995/836291


Data del document
:   29-08-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 29 d'agost de 1995, de la Conselleria de Cultura, Educació i Ciència per la qual s'acorda la inscripció de la baixa en el registre de centres docents del centre docent privat Asis de Torrent-El Vedat (València).   
Vist que per l'Ordre de 24 de gener de 1989 de la Conselleria de Cultura, Educació i Ciència (DOGV de 7 de març de 1989), s'acordà la revocació de l'autorització de funcionament al centre docent privat Asis de Torrent (València).  
Atés que el titular interposà recurs de reposició contra l'Ordre abans esmentada, el qual va ser desestimat per Resolució del conseller de Cultura, Educació i Ciència, de 22 de setembre de 1989; i que la dita resolució també va ser impugnada en via contenciosa administrativa i que el procediment es finalitzà per desistiment de la part actora, segons la interlocutòria de 10 de setembre de 1990, dictada pel Tribunal Superior de Justícia de la Comunitat Valenciana.  
Atés que en la correcció d'errades (publicada en el DOGV el 6 de novembre de 1992) a l'Ordre de 6 de maig de 1992, de la Conselleria de Cultura, Educació i Ciència, per la qual es formalitza l'autorització dels centres docents privats d'EGB per a fer l'Educació Primària, s'hi inclogué, erròniament, a l'esmentat centre com a centre amb autorització definitiva per a 8 unitats d'Educació Primària i capacitat per a 200 llocs escolars.  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana i en virtut de les atribucions conferides per l'article 35 de la Llei de Govern Valencià,  
ORDENE  
Primer  
Inscriure la baixa en el Registre de Centres Docents de la Comunitat Valenciana del centre docent privat Asis, situat a la urbanització Sant ángel del Vedat de Torrent (València), amb número de codi 25174398, la titularitat del qual corresponia a l'entitat Gestión Pedagògica SL.  
Els efectes de l'esmentada inscripció es retrotrauran a la data de vigència de l'Ordre de 24 de gener de 1989, per la qual es revocà l'autorització de funcionament del centre.  
Segon  
Deixar sense efecte la correcció d'errades, publicada en el Diari Oficial de la Generalitat Valenciana de 6 de novembre de 1992, a l'Ordre de 6 de maig de 1992, de la Conselleria de Cultura, Educació i Ciència, només en allò que es refereix al centre docent privat Asis de Torrent-El Vedat.  
València, 29 d'agost de 1995.  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI